Steffi Graf

**Stefanie Maria Graf**— (Mannheim, Alemaniako Errepublika Federala, 1969ko ekainaren 14a)  **Steffi Graf** izenez ezagunagoa, tenislari profesional ohia da. Hainbat komunikabidek eta espezialisten esanetan, historiako emakume tenislari handienetako bat da. 

## Bizitza profesionala 
Hiru urte zituela hasi zen tenisean jokatzen. Alemaniako eta Europako "Junior" kopak irabazi ondoren, 1982ko urriaren 18an hasi zen profesionalki jokatzen. 1984ko Los Angeleseko Olinpiar Jokoetan parte hartu zuen hamabost urterekin eta urrezko domina irabazi zuen, finalean *Sabrina Goles* jugoslaviarra gaindituta baina bere domina ez zen ofizialki zenbatu, edizio honetan tenisa oraindik erakustaldi-kirola zelako. 1986ko apirilaren 13an bere lehen titulua irabazi zuen, *Family Circle Cup* txapelketan Chris Everti irabazita. WTAko 107 txapelketa irabazi ondoren, hirugarren postuan geratu zen Navratilovaren (167) eta Everten (157) atzetik.

1988an benetako Golden Slama bereganatu zuen pertsona bakarra bilakatu zen: *Chris Evert* garaitu zuen Australiako Irekian, *Natasha Zvereva* Roland Garrosen, *Martina Navratilova* Wimbledonen, *Gabriela Sabatini* AEBetako Irekian eta Seul Olinpiar Jokoetako finalean. Zazpi aldiz irabazi zuen *Nazioarteko Tenis Federazioaren* munduko txapelketa: 1987an, 1988an, 1989an, 1990an, 1993an, 1995an eta 1996an. 1999an *Associated Press* agentziak "XX. mendeko tenislari onena" izendatu zuen.

Grand Slameko banakako 22 titulu irabazi zituen 1987 eta 1999 artean. Lau aldiz Australiako Irekian, sei aldiz Roland Garrosen, zazpi aldiz Wimbledonen eta bost aldiz AEBko irekian.  Zirkuitu honetatko txapelketa guztiak 2 hamarkada ezberdinetan irabazi dituen tenislari bakarra da, bai emakumezkoetan, bai gizonezkoetan.

1987ko abuztuaren 17tik 1991ko martxoaren 10a bitartean Munduko Emakume Tenislariak sailkatzen dituen WTA rankingeko lehen postuan egon zen 377 astez, horietatik  186 astez jarraian orain arte inork berdintzerik izan ez duen marka eginez *Serena Williams* tenislari estatubatuarra bezala. Postu horretan zortzi denboraldi egin zituen: 1987, 1988, 1989, 1990, 1993, 1994, 1995 eta 1996.

Bere ibilbide profesionalean zehar 902 partidu irabazi eta 115 galdu zituen. 1989ko ekainaren eta 1990eko maiatzaren artean jarraian irabazitako 68 partiduen marka lortu zuen, historiako bigarren markarik hoberena den, Martina Navrátilovák 1984ean lortutako 73 garaipeneko markaren ostean. Ez hori bakarrik, 1987, 1988 eta 1989 urteetan 7 partidu baina ez zituen galdu 

Pistan, bere tresnarik onena eskuin kolpea zen. Ez zuen modu ortodoxoan egiten baina oso kolpe indartsu eta zehatza zenez harekin aurkariak pistaren edozein angelutatik gainditzea lortzen zuen. Baina ez zuen konfiantza handirik bere errebesean, eta oso gutxitan erabiltzen zuen kolpe hori puntuak irabazteko. Dena den, ebakitako errebesa zehaztasun handiz erabiltzeko gai zen, kontrarioari traba egiten zion eta azkenean bere estiloan eskuin indartsua bezain bereizgarria bihurtu zen..

Grafen aurkarien artean, norbait nabarmentzekotan, 1990 eta 1993 artean bere kontra Grand Slameko lau final jokatu zituen Monica Seles nabarmendu behar da.Grafek bat irabazi zuen, eta Selesek hiru, horien artean 1992ko Rolan Garroseko finala nabarmendu behar da emakumezkoen arteko inoizko partidarik onenetariko. Bi tenislarien artean zuten norgehiagoka 1993ko apirilaren 30ean bukatu ze Hamburgoko irekian, *Magdalena Maleeva* Bulgariako tenislariaren kontrako partiduko atsedenaldi batean *Monica Selesi* Grafen miresle batek bizkarrean labankada bat eman zionean. Eraso hark kirolarien artean oihartzun handia izan zuen, eta ordutik aurrera txapelketen antolatzaileek beren segurtasun sistemak berrikusi behar izan zituzten. 

WWFko "enbaxadorea" da. Gerren eta jazarpenen biktima diren haur eta familiei laguntzeko proiektuak antolatzen dituen Children for Tomorrow fundazioaren sortzailea eta babeslea da.

1988an BBC Sportsek banatzen duen "urteko pertsonalitarearen" saria eskuratu egin zuen, bai eta 1999an Asturiaseko Kiroletako Printzipearen Saria ere.

Steffi 1999ko abuztuaren 13an erretiratu zen tenis profesionaletik, San Diego txapelketan *Amy Frazierren* aurka jokatu zuen lehen partida lesio baten ondorioz utzi ondoren. Bere azken partida osoa urte horretan *Lindsay Davenport* estatubatuarraren aurka galdu zuen Wimbledoneko finala izan zen. Aste batzuk lehenago, Grafek bere azken Roland Garros titulua eskuratu zuen, orduko lehena zen Martina Hingisen aurkako final gogoangarrian. Urte horretan bertan, Roland Garroseko gizonezkoetan, hortik gutxira bere senarra izango zen Andre Agassik lortu zuen garaipena. Bikotea, beraien Las Vegaseko etxean 2001eko urriaren 22an ezkondu zen, berien amak baino ez zeudela testigu bezala. Urriaren 26an beraien lehen semea jaio zen eta 2003ko urriaren 3an beraien alaba den Jaz Elle jaioko zen.

Steffi Graf bere umoreagatik ere ezaguna da. Kimika Daten aurka Wimbledonen jokatutako finalaurreko batean, Graf sakerako prestatzen ari zela, ikusle batek "Steffi!" oihu egin zuen. Han zeuden guztiak, Steffi barne, barrez hasi ziren. Zerbitzua berriro egiteko prest egon zenean, ikusleak "Steffi!" oihukatu zuen berriro Nirekin ezkonduko al zinateke?" Estadio osoak barre egin zuen eta jokoa minutu batzuk atzeratu zen. Steffi berriro ateratzeko prestatu zen, pilota lurrera bota, ikuslearengana jiratu eta "Zenbat diru daukazu?" oihukatu zion. Steffi Graffek 2-6 galdu zuen set-a, baina 6-2, 2-6 eta 6-3 irabazi zuen finalera heltzeko, eta Arantxa Sanchez Vicario garaitu zuen.

Graf WWFko "Enbaxadorea" da. "Children for Tomorrow" fundazioa sortu eta babestu zuen. Fundazio horrek gerraren eta jazarpenen biktima diren haur eta familiei laguntzeko proiektuak egiten ditu.

## Grand Slameko txapelketak (23; 22+1) 
### Banakakoan 
#### Banakakoan irabazle (22) 
#### Banakakoan finalista (9) 
### Grand Slam txapelketetako sailkapena banakakoan 
### Binakakoan 
#### Binakakoan irabazle (1) 
#### Binakakoan finalista (3) 
## WTA txapelketak (118; 107+11) 
### Banakakoan 
#### Banakakoan irabazle (107) 
#### Finalista (31) 
### Binakakoan (11) 
#### Binakakoan irabazle 
#### Finalista (7) 
## Urteka lortutako garaipen kopurua 
## WTA sailkapenean izandako bilakaera (banakakoa) 
## Kanpo estekak 
* Webgune ofiziala
* Huang, L. R., Gäbel, Y. A., Graf, S., Arzberger, S., Kurts, C., Heikenwalder, M., ... & Protzer, U. (2012). Transfer of HBV genomes using low doses of adenovirus vectors leads to persistent infection in immune competent mice. *Gastroenterology*, *142*(7), 1447-1450.
* Istvanffy, R., Kröger, M., Eckl, C., Gitzelmann, S., Vilne, B., Bock, F., ... & Oostendorp, R. A. (2011). Stromal pleiotrophin regulates repopulation behavior of hematopoietic stem cells. *Blood, The Journal of the American Society of Hematology*, *118*(10), 2712-2722.
* Witt, C. (1998). " Soy incapaz de seguir adelante": Entrevista a Steffi Graf. *Cambio 16*, (1385), 56-57.
* https://smoda.elpais.com/celebrities/vips/steffi-graf-andre-agassi-historia-amor-matrimonio/
* https://www.biografiasyvidas.com/biografia/g/graf.htm
* https://www.buscabiografias.com/biografia/verDetalle/252/Steffi%20Graf
* https://www.euskadi.eus/web01-a2lurhiz/es/contenidos/termino/_c02552/eu_g_2987/g2987.html
* https://www.ambito.com/deportes/steffi-graf/que-fue-la-vida-la-inigualable-extenista-que-recibio-una-propuesta-matrimonial-pleno-partido-n5133971